《游石湖》
宋代·程公许

雨过春塘水慢流，唤船聊作石湖游。
水亭风槛今余几，越壘吴湖相对愁。
笑拂壁题如觌面，忆从乡老话遨头。
不知化鹤曾归否，更撚梅花一饷留。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。